Document ID: /roh_data/filtered/fineweb-2-filterrobots_roh.jsonl.gz/39957

En ils chantuns e vischnancas festiveschian ils Verds anc adina victorias electoralas, ha agiuntà Balthasar Glättli. I na sa tractia betg dad ina unda verda, che vegn e va puspè – mabain dad in augment cuntinuant d’electuras, commembers e simpatisants.
Las ultimas votaziuns na fetschian betg ina differenza, ha manegià il president dals Verds. Ils 13 da zercladur aveva il suveran svizzer refusà la lescha da CO2, sco er las duas iniziativas agraras.
La pretensiun dals Verds da survegnir in sez en il Cussegl federal è tenor Glättli vegnida pli gronda. Sch’ins quintia haja sia partida il dretg sin in dals dus sezs da la PLD. En bleras grondas dumondas saja da fidar pli fitg als Verds ch’als liberals.